Zlatá brána (hra)

Zlatá brána je detská hra, pri ktorej sa oproti sebe postaví dvojica detí, chytia sa navzájom za obe ruky a zdvihnú ich nad hlavu. Pod touto symbolickou bránou prechádza „had“ detí, ktoré sa tiež držia za ruky. Dvojica, ktorá drží bránu, odrieka riekanku s textom:

Zlatá brána otvorená
zlatým kľúčom podoprená.

Kto do nej vojde
hlava mu zojde

Či je ona, či je on
nepustím ho z brány von.

Na slovo „von“ dvojica spustí ruky nadol a „uväzní“ toho, kto práve prechádzal bránou. Uväznený alebo vypadáva z hry, alebo vystrieda jedného z dvojice tých, čo robia bránu. V hre sa pokračuje, buď kým nevypadnú všetci, alebo kým to deti neprestane baviť.

V nových publikáciách (viď referenciu) sa vyskytuje verš "peniažtek nájde" namiesto "hlava mu zojde", pravdepodobne v snahe o politickú korektnosť detských textov.

References
Marta Jankajová (zost.), 2009, 1st ed., ''Zlatá brána otvorená. Slovenské ľudové riekanky a hry.'. ISBN 978-80-10-01715-7 

Hry